kardosdrur/scandi-wiki huggingface dataset:
Université Toulouse-III-Paul-Sabatier

Université Toulouse-III-Paul-Sabatier,  også kendt som Université Paul Sabatier (Toulouse 3) er et fransk universitet, der ligger i Aerospace Valley i Toulouse. Universitetet har mere end 32 000 studerende. Navnet er en hyldest til kemikeren Paul Sabatier.

Det er medlem af Université Fédérale Toulouse Midi-Pyrénées.

Berømte alumner 
 Pascal Madeleine, professor i idrætsvidenskab og sundhedsteknologi ved Institut for Medicin og Sundhedsteknologi på Aalborg Universitet
 Ole E. Barndorff-Nielsen, dansk statistiker uddannet fra Aarhus Universitet

Kilder

Eksterne henvisninger 
 Universitetets hjemmeside

Universiteter i Frankrig
Toulouse
Allodialgods

Allodialgods (tysk: Allod) var hos germanerne, og senere i Det tysk-romerske Rige, gods som var personlig ejendom for lensindehavere, og som kunne gå i arv i slægten efter fri vilje. Der skete ofte arvedelinger af allodialgods.  Dette i modsætning til lensgods, som skulle gå udelt til den nærmeste ægtefødte mandlige slægtning.

Hertugdømmet Braunschweig-Lüneburg 
I 1180 afsatte kejser Frederik Barbarossa Henrik Løve som hertug af Sachsen og Bayern. Den østlige del af Sachsen blev givet til en søn af Albrekt Bjørnen, og den vestlige del (Westfalen) blev givet til ærkebispen af Köln (fyrstebispen). Mindre dele blev givet til andre fyrster og fyrstebisper.  

Henrik Løve's sønner og sønnesønner kæmpede for at få 'Allodialgodset' tilbage til slægten. I 1235 fik en sønnesøn (Otto Barnet) anerkendt 'Allodialgodset' som kernen i Hertugdømmet Braunschweig-Lüneburg. 

Gennem de følgende århundreder opstod, der mange små fyrstendømmer (delhertugdømmer) i området. Efterhånden, som sidelinjerne uddøde, blev de små fyrstendømmer samlede til større stater.

Omkring år 1700 blev de nordlige og midterste fyrstendømmer samlede i Kurfyrstedømmet Hannover (i personalunion med Storbritannien fra 1713). I 1814 skiftede landet navn til Kongeriget Hannover (i personalunion med Storbritannien indtil 1837). Kongeriget Hannover blev indlemmet i Preussen i 1867. 

De sydøstlige fyrstendømmer dannede basis for Hertugdømmet Braunschweig, der eksisterede fra 1814 til 1918.

Grevskabet Oldenborg 
I praksis blev Grevskabet Oldenborg rigsumiddelbar ved afsættelsen af Henrik Løve i 1180. Formelt var Oldenborg dog underlagt en fyrstebisp i flere hundreder år.
 
I 1667 døde Anton Günther af Oldenborg, der var den sidste greve af den gamle slægt. I henhold til en traktat blev størstedelen (lensgodset) overdraget til de danske konger (formelt Christian 4., reelt Frederik 3.), der var grevens meget fjerne slægtninge. Mindre dele (allodialgodset) tilfaldt dog grev Anton von Aldenburg, der var Anton Günthers naturlige søn, og Magdalene, der var Anton Günthers søster.

Etymologi
«Allodial» kommer fra middelalderlatin allodium, som igen kommer af germansk al – «hel», og ot, «ejendom».

Referencer 

Tysk-romerske rige
Priser og nomineringer modtaget af Thomas Vinterberg



Store priser

Academy Awards

BAFTA Awards

Berlin International Film Festival

Bodil-prisen

Cannes Film Festival

César Awards

European Film Awards

Golden Globe Award

Robert-prisen

Øvrige priser

Adelaide Film Festival

Alliance of Women Film Journalists

Amanda Prisen

Argentinean Film Critics Association Awards

Brest European Short Film Festival

Canberra Short Film Festival

Chicago Film Critics Association Awards

Chicago International Film Festival

Chlotrudis Awards

Cinema Brazil Grand Prize

CinEuphoria Awards

Clermont-Ferrance International Short Film Festival

European Union MEDIA Prize

Film by the Sea International Film Festival

Film Independent Spirit Awards

French Syndiacte of Cinema Critics

Ghent International Film Festival

Gold Derby Awards

Golden Rooster Awards

Goya Awards

Göteborg Film Festival

Indiana Film Journalists Association, US

International Online Cinema Awards (INOCA)

Istanbul International Film Festival

Italian Online Movie Awards (IOMA)

Latino Entertainment Journalists Association Film Awards

London Film Festival

Los Angeles Film Critics Association Awards

LUX Prize

Luxembourg City Film Festival

Lübeck Nordic Film Days

Melbourne International Film Festival

Montclair Film Festival (MFF)

Moscow International Film Festival

Munich International Festival of Film Schools

Music City Film Critics' Association Awards

Nordisk Råds Filmpris

North Dakota Film Society

Norwegian International Film Festival

Ole Awards

Palm Springs International Film Festival

Prêmio Guarani

Rotterdam International Film Festival

San Sebastián International Film Festival

Sarasota Film Festival

Satellite Awards

Seattle Film Critics Awards

Seattle International Film Festival

SESC Film Festival

Sun in a Net Awards

Svend-prisen

São Paulo International Film Festival

Tallinn Black Nights Film Festival

Tampere Film Festival

Titanic International Film Festival

Traverse City Film Festival

Vancouver Film Critics Circle

Vancouver International Film Festival

Zulu Awards 

Vinterberg, Thomas
Maryana Iskander

Maryana Iskander er en jurist og organisationsleder.
Den 14. september 2021 blev det annonceret at hun den 5. januar 2022 vil blive administrerende direktør i Wikimedia Foundation, den amerikanske organisation der står bag Wikipedia.
Siden 2013 har hun været leder af Harambee Youth Employment Accelerator, en sydafrikansk organisation.

Iskander er født i Cairo og har uddannelser fra Rice Universitet, Oxford Universitet og fra Yale Universitet.

Henvisninger 

Wikimedia-ansatte
Jurister fra USA
Wilhelm af Winchester, herre af Lüneburg

Wilhelm "den fede" af Lüneburg, Wilhelm "der Fette", født 11. april 1184 i Winchester, død 13. december 1213, greve af Lüneburg i 1202-1213. Søn af hertug Henrik Løve af Sachsen og Bayern (1129/1130-1195) og Mathilde af England (1156-1189).

Wilhelm "den fede" giftede sig i 1202 med Helene Valdemarsdatter af Danmark (datter af Valdemar den Store, søster til Knud 6. og Valdemar Sejr), død 1233). Parret fik følgende barn:
 Otto Barnet af Braunschweig-Lüneburg (1204-1252), første hertug af Braunschweig-Lüneburg.

Personer i 1200-tallet
Huset Welf
Kongelige fra England
Personer fra England
Rice University

William Marsh Rice University (Rice University) er et privat amerikansk universitet i Houston, Texas. Det er beliggende på en 120 hektar stor campus nær Houston Museum District og støder op til Texas Medical Center.

Universitet åbnede i 1912. Det er opkaldt efter forretningsmanden William Marsh Rice, som testamenterede sin formue til at skabe en højere læreanstalt, og er et forskningsuniversitet med fokus på bacheloruddannelser. Dets vægtning af uddannelse demonstreres af et relativt lavt antal studerende og et forhold på 6:1 mellem studerende og undervisere. Universitetet har et højt niveau af forskningsaktivitet med 156 millioner dollar i sponsorerede forskningsmidler i 2019.

Rice er kendt for sine programmer med anvendt videnskab inden for kunstigt hjerte-forskning, strukturel kemisk analyse, signalbehandling, rumvidenskab og nanoteknologi. I 2010 blev det rangeret først i verden inden for forskning i materialevidenskab af Times Higher Education (THE).

Rice har været medlem af Association of American Universities siden 1985 og er klassificeret af Carnegie Classification i klassen "R1: Doctoral Universities - Very high research activity".

Universitetet er organiseret i elleve kolleger og otte akademiske studieretninger. Rices bacheloruddannelse tilbyder mere end halvtreds hovedfag og 24 bifag og giver mulighed for en høj grad af fleksibilitet til at kombinere forskellige uddannelser. Yderligere kandidatuddannelser tilbydes gennem Jesse H. Jones Graduate School of Business og Susanne M. Glasscock School of Continuing Studies. Studerende ved Rice er bundet af et strikt æreskodeks som håndhæves af et elevstyret Æresråd.

Blandt universitetets alumner har mere end 24 modtaget Marshall Scholarship og 12 Rhodes Scholarship. På grund af universitetets tætte forbindelser til NASA har det produceret et betydeligt antal astronauter og rumforskere. Uddannede fra Rice omfatter administrerende direktører og grundlæggere af Fortune 500-virksomheder og 3 milliardærer, i politik omfatter alumner kongresmedlemmer, ministersekretærer, dommere og borgmestre. To alumner har vundet Nobelprisen.

Rice University er tillige kendt for at være stedet, hvor USA's præsident John F. Kennedy den 12. september 1962 afholdt "Månetalen", hvor han understregede USA's mål om at vinde rumkapløbet ved at landsætte en mand på Månen inden årtiets udgang.

Sport 
Rice konkurrerer i 14 NCAA Division I-sportsgrene og er en del af Conference USA. Der er en sportslig rivalisering mellem Rice og det nærtliggende University of Houston. Der er også interne sportshold og -klubber i mange sportsgrene.

Referencer 

Universiteter i Texas
Houston
Mahmoud Dahoud

Mahmoud Dahoud (født 1. januar 1996) er en tysk-syrisk fodboldspiller, som spiller for Premier League-klubben Brighton & Hove Albion og Tysklands landshold.

Baggrund 
Dahoud blev født i Amuda, en by i det nordlige Syrien. Han flyttede med sin familie til Tyskland da han var kun få måneder gammel.

Klubkarriere

Borussia Mönchengladbach 
Dahoud begyndte sin karriere hos Borussia Mönchengladbach, og fik sin førsteholdsdebut den 28. august 2014. Efter at han gjorde sin Bundesliga debut, blev Dahoud den første spiller født i Syrien til at spille i Bundesligaen. Han fik en større role i 2015-16 sæsonen, og scorede sit første mål den 23. september 2015 imod Augsburg.

Før 2016-17 var der store bud fra flere storklubber i Europa på Dahoud, herunder Liverpool og PSG, men Gladbach afviste dem. Utilfreds med dette, nægtede han at forlænge sin kontrakt med Gladbach, og i marts 2017 blev det annonceret at Dahoud ville skifte Borussia Dortmund.

Borussia Dortmund 
Dahoud fik sin Dortmund debut den 6. august 2017 i et nederlag til Bayern München. Han skulle vente længe for sit debutmål, som kom den 26. august 2018.

Dahoud havde en svær 2018-19 sæson, da han faldt bag Thomas Delaney og Axel Witsel som fortrukken midtbanespiller. 2019-20 var lige svær, da han døjede med skader, og kun spillede 14 kampe i sæsonen. Han startede på banen, og assisterede det første mål, da Dortmund vandt DFB-pokalen den 13. maj 2021 over RB Leipzig.

I maj 2023 annoncerede Dortmund, at Dahoud ville forlade klubben ved kontraktudløb ved sæsonens udgang.

Brighton & Hove Albion 
I juni 2023 blev det annonceret, at Dahoud ville skifte til Brighton & Hove Albion på en fri transfer efter hans kontraktudløb i Dortmund.

Landsholdskarriere

Ungdomslandshold 
Dahoud har repræsenteret Tyskland på flere ungdomsniveauer. Han var med i truppen, da Tyskland vandt U/21-EM i 2017.

Seniorlandshold 
Dahoud kunne vælge repræsentere både Tyskland eller Syrien, men gjorde det tideligt klart at han ønskede at spille for Tyskland. Han fik sin seniordebut den 7. oktober 2020 i en venskabskamp imod Tyrkiet.

Titler 
Borussia Dortmund
 DFB-Pokal: 1 (2020-21)
 DFL-Supercup: 1 (2019)

Tyskland U/21

 U/21-Europamesterskabet: 1 (2017)

Referencer

Eksterne henvisninger 

Midtbanespillere (fodbold)
Fodboldspillere fra Syrien
Fodboldspillere fra Tyskland
Fodboldlandsholdsspillere fra Tyskland
Fodboldspillere fra Borussia Mönchengladbach
Fodboldspillere fra Borussia Dortmund
Fodboldspillere fra Brighton & Hove Albion F.C.
IPN

IPN kan henvise til:
 Interplanetarisk internet – et udtænkt computernetværk i rummet
 Instituto Politécnico Nacional – universitet i Mexico
Deluca Film

Deluca Film A/S er et dansk produktionsselskab, etableret i 1995, der arbejder med dokumentar, fiktion og reklamer.

Blandt de nyeste produktioner kan nævnes TV 2-serien ”Hvide Sande”, en række julefilm og -serier samt dokumentarer som ”Djævelens Advokat” og ”Brittas døtre taler ud”.

Spillefilm 
 Emma og Julemanden, 2015
 Julemandens datter, 2018
 Julemandens datter 2, 2020
 Gud taler ud, 2017
 Ser du månen, Daniel, 2019
 Tag min hånd, 2022

TV 
 Hvide Sande
 Ludvig & Julemanden
 Tvillingerne & Julemanden
 Mit liv som Bent
 Kongeriget

Dokumentar 
 Brittas døtre taler ud
 Misbrugt i Frikirken
 Djævelens advokat
 Blodspor
 Kanal 5 afslører
Britta og de forsvundne millioner
Psykiatriens dilemma
Skydeordren, der blev væk
Kampen om vores barnebarn

Referencer

Ekstern henvisning 
 
 

Reklamebureauer i Danmark
Virksomheder i Aarhus
Filmselskaber fra Danmark
Danske virksomheder etableret i 1995
Baden (flertydig)

Baden kan have flere betydninger:

Stednavne 
Tyskland
 Baden-Baden – en by i delstaten Baden-Württemberg i Tyskland

Østrig
 Baden – en by i delstaten Niederösterreich i Østrig

Lande og territorier 
 Baden – Tidligere grevskab, storhertugdømme og republik i det sydvestlige Tyskland.
 Markgrevskabet Baden
 Kurfyrstendømmet Baden
 Storhertugdømmet Baden
 Republikken Baden

Personer og slægter 
 Huset Baden – Tysk fyrstehus.
 Baden (adelsslægt) – Tysk adelsslægt (ikke at forveksle med Huset Baden)

Se også
 Baden-Württemberg
University of Houston

University of Houston (U of H) er et amerikansk offentligt universitet i Houston i Texas. U of H blev grundlagt i 1927 og er hovedinstitutionen i University of Houston System og det tredjestørste universitet i Texas med over 46.000 studerende. Dets campus spænder over 2,7 km2 i det sydøstlige Houston og var kendt som University of Houston–University Park fra 1983 til 1991. Universitetet er klassificeret af Carnegie Classification i gruppen "R1: Doctoral Universities-Very high research activity".

Universitetet tilbyder mere end 282 uddannelser gennem sine 14 akademiske colleges på campus, heriblandt programmer inden for arkitektur, jura, optometri og farmakologi. Universitetet bruger årligt 150 millioner dollars på forskning og driver mere end 40 forskningscentre og institutter på campus. Tværfaglig forskning omfatter superledning, rumkommercialisering og -udforskning, biomedicin og -teknik, energi og naturresurser og kunstig intelligens. Der færdiguddannes over 9.000 studnter årligt og U of H har over 260.000 alumner. Universitetets bidrager årligt med over 3 milliarder dollars og omkring 24.000 job til Texas' økonomi.

University of Houston er vært for en række forskellige teaterforestillinger, koncerter, foredrag og arrangementer. Det har mere end 400 studenterorganisationer og 17 sportshold som konkurerer med andre universiteter. Årlige U of H-begivenheder og -traditioner omfatter The Cat's Back, Homecoming og Frontier Fiesta. Universitetets sportshold, kendt som Houston Cougars, er medlemmer af American Athletic Conference og konkurrerer i NCAA Division I i alle sportsgrene.

Referencer 

Universiteter i Texas
Houston
Mutaz Essa Barshim

Mutaz Essa Barshim (født 24. juni 1991) er en atlet fra Qatar, der har specialiseret sig i højdespring. 

Hans første store internationale resultat var guld ved de asiatiske mesterskaber i 2010. 

Barshim repræsenterede derpå Qatar ved OL 2012 i London, hvor han han kom videre fra kvalifikationsrunden som syvendebedste. I finalen klarede han alle de højder, han forsøgte sig på til 2,29 m i første forsøg, hvorpå han ikke kom over 2,33 m. Dette gjorde amerikaneren Erik Kynard samt russeren Ivan Ukhov. Ukhov klarede også 2,38 m, mens Kynard ikke nåede højere op. To andre springere, briten Robbie Grabarz og canadieren Derek Drouin, klarede i lighed med Barshim 2,29 m uden at have revet ned, så disse tre stod lige og fik dermed bronze, mens Kynard fik sølv og Ukhov guld. Imidlertid blev Ukhov i 2018 fældet for brug af doping i en periode, der også omfattede OL i 2012, og derfor fik han frataget sin guldmedalje. I november 2021 opgraderede IOC derfor de følgende pladser, så Kynard fik guld, mens Barshim, Grabarz og Drouin delte sølvet.

Siden har Barshim vundet en række medaljer ved internationale mesterskaber. I 2013 vandt han således VM-sølv udendørs og i 2014 VM-guld indendørs. Samme år vandt han igen det asiatiske mesterskab, og han var derfor igen blandt favoritterne ved OL 2016 i Rio de Janeiro. Her nåede han som ti andre springere over 2,29 m i kvalifikationen, hvilket var nok til at komme i finalen. Her klarede han alle de højder, han forsøgte sig på, til 2,36 m, og da kun canadiske Drouin klarede sig bedre med 2,38 m og dermed fik guld, blev det til endnu en sølvmedalje til Barshim, mens ukrainske Bohdan Bondarenko med 2,33 m vandt bronze.

I 2017 vandt Barshim VM-guld udendørs, og i 2018 blev det til VM-sølv indendørs. Han genvandt VM-guldet i 2019 i Doha.

Han deltog endnu engang i højdespring ved OL 2020 i Tokyo (afholdt i 2021). Her var han en af de helt store favoritter, selv om han i sæsonen indtil OL ikke havde klaret sig alt for overbevisende. I finalen var niveauet meget højt, og tre springere kom over 2,37 m i første forsøg: Barshim, italieneren Gianmarco Tamberi og hviderusseren Maksim Nedasekaw. Ingen af dem nåede højere, og så blev det til bronze til Nedasekaw, der havde haft en nedrivning tidligere i finalen. Da der ikke var præcedens for at dele guldet i atletik, var der lagt op til omspringning mellem Barshim og overraskelsen Tamberi. De to springere, der var gode venner, spurgte, om ikke de kunne dele guldet, og en official sagde god for dette. Det var første gang, en atletikkonkurrence havde endt med, at to deltagere begge fik guld siden OL 2012.

Referencer

Eksterne henvisninger 
 

Personer fra Doha 
Atleter fra Qatar 
Olympiske mestre fra Qatar
Olympiske sølvmedaljevindere fra Qatar
Medaljevindere ved sommer-OL 2012
Medaljevindere ved sommer-OL 2016
Medaljevindere ved sommer-OL 2020
Atleter ved sommer-OL 2012
Atleter ved sommer-OL 2016 
Atleter ved sommer-OL 2020
Deltagere for Qatar ved sommer-OL 2012
Deltagere for Qatar ved sommer-OL 2016
Deltagere for Qatar ved sommer-OL 2020
Methylering

Methylering er en kemisk process hvor en methylgruppe (CH3-) indsættes i et andet molekyle.

Det er et et specialtilfælde af alkylering (indsættelse af en alkylgruppe).

Methylering af DNA- og RNA-molekyler og proteiner er vigtige indenfor molekylærbiologi blandt andet i forbindelse med aktivering af gener.

Se også 
 DNA-methylering

Referencer 

Kemiske reaktioner
Havet omkring Danmark

Havet omkring Danmark kan henvise til

 Havet omkring Danmark (sang) (også kaldet "Havets Sang"), en sang af Laurits Christian Nielsen optaget i Højskolesangbogen
 Havet omkring Danmark (dokumentarfilm fra 1936), en dansk dokumentarfilm
 Havet omkring Danmark (dokumentarfilm fra 1970), en dansk dokumentarfilm
Pony (sang af Ginuwine)

"Pony" er debutsinglen fra den amerikanske sanger Ginuwine, sangen er udgivet som single fra hans første album, Ginuwine... The Bachelor i 1996. Ginuwine skrev sangen sammen med Swing Mob-medlemmerne Static Major og Timbaland; sidstnævnte er også producer. "Pony" var Timbalands gennembrud som producer.

Indhold 
Timbalands produktion var enestående i datidens R&B-udgivelser: "Pony"s instrumentering har et start-stop-rytmemønster, der ligner tromme- og basmusik, en bassline og melodi laver af vocoder og en tegneserie- slide-whistle. Sammen med sit samtidige arbejde for Aaliyahs One in a Million LP, "Pony" og Ginuwine... The Bachelor markerede Timbaland som en succesrig R&B -producer.  Sangen spilles i filmen Booty Call fra 1997,  men den er ikke på soundtracket. Sangen havde en stor genopstandelse efter at blevet brugt i stripperfilmhittet Magic Mike fra 2010 og dens efterfølger i 2015, Magic Mike XXL .   Den 2. november 2019 blev sangen spillet i sketchen "Hungry Jury" på satireprogrammet Saturday Night Live.

Kommerciel præstation 
Sangen toppede som nummer et på Billboard Hot R & B/Hip-Hop Songs chart i to uger fra 16. november 1996 til 30. november 1996  og nåede op som nummer seks på Billboards Hot 100 den 23. november 1996.

Anmeldelser 
Sangen modtog en A– karakter fra Matt Diehl for Entertainment Weekly, der sagde, at dens "uimodståelige funk-grooves looper over i en let vibe og forfører lytteren med en fløjlsagtig tenor og bablende synthesizer-krog".  Tony Farsides fra Music Weeks RM Dance Update r det til ratede den til fem ud af fem og valgte det som ugens melodi. Han bemærkede, at "ud fra den downtempo mani, der har domineret R&B i de seneste år, er det forfriskende at høre et solidt uptempo-track i stedet. [. . . ] Alt i alt et fantastisk nummer og forhåbentlig også et fortjent hit. "

Musikvideo 
Den officielle musikvideo til albumversionen af sangen blev instrueret af Michael Lucero.  Musikvideoen til remixversionen af sangen blev instrueret af Christopher Erskin. Videoen ser Ginuwine og hans crew, der går ind i en westernbar som fremmede i byen og gradvist får får tillid af de andre cowboys. Videoen blev indspillet i salooen Cowboy Palace i Chatsworth, Californien.  En video til "Ride It" Mix blev også frigivet. Videoen er indspillet på en fabrik.

Trackliste 

 Europæisk CD maxi single

 "Pony" - 5:25
 "Pony" (Extended Mix) - 5:20
 "Pony" (Ride It Mix) - 5:05
 "Pony" (Mad Love Club Mix) - 4:32
 "Pony" (Mad Love Beat Mix) - 4:29
 "Pony" (Black Market Slowride Mix) - 4:31

 Amerikansk og australsk single

 "Pony" - 5:25
 "Pony" (Extended mix) - 5:20
 "Pony" (Instrumental) - 5:18
 "Pony" (A Cappella) - 3:48

Cover-version 
I 2008 lavede det californiske rockband Far en rock-coverversion af sangen under pseudonymet 'Hot Little Pony' i forbindelse med deres genforening samme år.  Coveret opnåede stor popularitet på de største moderne rockradiostationer på vestkysten.

Referencer

Eksterne henvisninger 
 Vevo-kanal med  
 

Sange fra 1996
Singler fra 1996
Fares Ibrahim

Fares Ibrahim Saed Hassouna El-Bakh (فارس ابراهيم سعد حسونة الباخ) (født 4. juni 1998) er en vægtløfter.

Han repræsenterede Qatar under sommer-OL 2016 i Rio de Janeiro, hvor han blev nummer 7 i 85 kg.

Under sommer-OL 2020 i Tokyo, der blev afholdt i 2021, vandt han guld.

Til OL i 2016 i 85 klassen løftede han 158 KG i træk og 203 i stød med en tokamp på 361 kg

Til OL 2020 (2021) i 96 kg klassen løftede han 177 kg i træk og 225 i stød (OL rekord) med en tokamp på 402 (OL rekord)

Referencer

Eksterne henvisninger 
 

Vægtløftere
Vægtløftere ved sommer-OL 2016
Vægtløftere ved sommer-OL 2020
Olympiske mestre fra Qatar
Medaljevindere ved sommer-OL 2020
Deltagere for Qatar ved sommer-OL 2016
Deltagere for Qatar ved sommer-OL 2020
Gul stenbræk

Gul stenbræk (Saxifraga hirculus) er en planteart i slægten stenbræk (Saxifraga).
Gul stenbræk er en Bilag IV-art, og er registreret som en truet art på den danske rødliste.

Beskrivelse 
Gul stenbræk er en lille plante der kan blive op til 30 centimenter høj.
Blomstringstiden er fra juli til september.
På hver stængel er der en eller to blomster.
Blomsten er gul og har fem store kronblade.

Udbredelse 
Gul stenbræk er vidt udbredt i polare områder og er ikke en truet plante der.
I Danmark er den derimod noget sjælden og findes kun få steder i Nord- og Midtjylland, herunder øst og vest for Viborg, hvor der i begyndelsen af 1990'erne var henholdsvis 1.500 og 250 stængler med blomst.
I Schweiz har den kun været fundet ved Col du Marchairuz.
I Ireland er den en af de sjældnest blomstrende planter, fundet på ganske få steder.

Gul stenbræk kræver meget lys og har svært ved at overleve i skygge.

Kilder og henvisninger 

 

Stenbræk-ordenen
Grønlands flora